Partida intens așteptată dintre Liverpool și Manchester City s-a încheiat la egalitate, 1-1, un rezultat care menține Arsenal în poziția de lider al campionatului.
Confruntarea de pe Anfield a fost nu doar un duel între două dintre cele mai puternice echipe ale momentului, ci și o bătălie strategică între Jürgen Klopp și Pep Guardiola. Totuși, de pe urma acestui rezultat, cei mai fericiți sunt la Arsenal, care, după victoria cu 2-1 împotriva lui Brentford, conduc acum clasamentul. În ciuda acestui rezultat de egalitate, Klopp își menține avantajul în duelul direct cu Guardiola, având un scor de 12 victorii la 11.
Manchester City a început puternic partida, punând presiune încă de la primele minute, un comportament neașteptat mai degrabă de la Liverpool. În minutul 24, o colaborare perfectă între De Bruyne și John Stones a deschis scorul pentru oaspeți. Partida a fost una echilibrată, cu ocazii de ambele părți. Liverpool a revenit în joc în a doua repriză, reușind egalarea prin penalty-ul transformat de Alexis Mac Allister, după ce Nunez fusese faultat de Ederson.
În ciuda încercărilor Liverpool de a prelua conducerea, Manchester City a fost aproape de a marca din nou, dar o lovitură a lui Foden s-a oprit în bară. Partida s-a încheiat cu o remiză, ambele echipe împărțind punctele, ceea ce lasă Arsenal pe primul loc, cu Liverpool și Manchester City urmând-o îndeaproape în clasament.
Citește și: